Document ID: 32006R0803

KOMISSION ASETUS (EY) N:o 803/2006,
annettu 30 päivänä toukokuuta 2006,
tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi annetusta asetuksesta (ETY) N:o 1915/83 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 6 artiklan 2 kohdan,
sekä katsoo seuraavaa:
(1)
Komission asetuksen (ETY) N:o 1915/83 (2) 3 artiklassa säädetään, että tilikaudesta 2005 lähtien yhteyselimen on toimitettava kaikki maatilailmoitukset komissiolle viimeistään 12 kuukauden kuluttua kyseessä olevan tilikauden päättymisestä.
(2)
On aiheellista antaa Belgialle tilikautta 2005 koskevana poikkeustoimenpiteenä pitempi aika tietojen toimittamiselle, jotta se voi saattaa loppuun maatilojen tulojen määrittämiseksi kerättyjen kirjanpitotietojen käsittelyyn käytettävän atk-järjestelmänsä uudistamisen.
(3)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1915/83 3 artiklassa säädetään, Belgian yhteyselimen on toimitettava maatilailmoitukset tilikauden 2005 osalta viimeistään 18 kuukauden kuluttua tilikauden päättymisestä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä toukokuuta 2006.

Labels: 18
19
6